આપણને રંગબેરંગી વસ્તુઓ હંમેશા ગમે છે. પુસ્તકોને પણ કલરફૂલ બનાવો. કલરફૂલ પેન્સ અને હાઇલાઇટર્સનો ઉપયોગ વાંચતી વખતે અને નોટ્સ બનાવતી વખતે કરો. જેથી તે મન-મસ્તિષ્કમાં અંકિત થઈ જાય. વૈજ્ઞાનિક સંયોજનો, ગાણિતિક સમીકરણો કે કોઈ કી વર્ડને અલગ-અલગ કલર્સથી હાઈલાઈટર્સ કરો જે એલએમઆર — લાસ્ટ મિનીટ રીડીંગ સમયે ખૂબ ઉપયોગી થશે. મનોવૈજ્ઞાનિક ભાષામાં આ કલર થેરાપી કહેવાય છે. અલગ તારવી કલર કરેલાં પોઈન્ટ સ્મૃતિપટ પર ઝડપથી સંગ્રહ થાય છે. નજર સમક્ષ આવ્યાં કરે છે. વાંચન સામગ્રી જેટલી શોર્ટ એન્ડ ઈઝી હશે એટલી સક્સેસ વધુ મળશે.